open-index/open-wikipedia-markdown huggingface dataset:
აღმოსავლეთის ქვეყნების ინსტიტუტი

**აღმოსავლეთის ქვეყნების ინსტიტუტი** (რუსულად Институт стран Востока (რუსული აბრევიაციით ИСВ) (სრული სახელწოდება — უმაღლესი პროფესიული განათლების არასახელმწიფო საგანმანათლებლო კერძო დაწესებულება აღმოსავლეთის ქვეყნების ინსტიტუტი, 2002 წლამდე - აღმოსავლეთის უნივერსიტეტი.

## ისტორია 
აღმოსავლეთის ქვეყნების ინსტიტუტი დაარსებულ იქნა 1994 წელს რუსეთის მეცნიერებათა აკადემიის აღმოსავლეთმცოდნეობის ინსტიტუტის მიერ. ინსტიტუტში ფუნქციონირებს აღმოსავლეთმცოდნეობის ყველა მიმართულება: ენები, ლიტერატურა, ეთნოლოგია, ისტორია, რელიგია, ეკონომიკა, ადმინისტრირება, საინფორმაციო სისტემები და ა.შ. შესასწავლი რეგიონები მოიცავს მსოფლიოს ორ მესამედს — შორეული აღმოსავლეთიდან ვიდრე ჩრდილოეთ აფრიკამდე და ჩინეთიდან ვიდრე ავსტრალიამდე.

სწავლების პროგრამები შემუშავებულია რუსეთის მეცნიერებათა აკადემიის აღმოსავლეთმცოდნეობის ინსტიტუტის იმ მეცნიერთა მიერ, რომლებიც ასევე სახელმძღვანელოებისა და ორიგინალური მეთოდიკების ავტორები არიან.

აღმოსავლეთის ქვეყნების ინსტიტუტში ფუნქციონიერებს ბაკალავრიატი და მაგისტრატურა

## რესურსი ინტერნეტში 
* აღმოსავლეთის ქვეყნების ინსტიტუტის ოფიციალური საიტი 

კატეგორია:რუსეთის უმაღლესი სასწავლებლები 
კატეგორია:აღმოსავლეთმცოდნეობის სკოლები
კატეგორია:უნივერსიტეტები ანბანის მიხედვით
პეროქსინიტრიტის იონი

ს სტრუქტურა]]

**პეროქსინიტრიტი** (ხანდახან მოიხსენიება, როგორც **პეროქსონიტრიტი**) — იონი, რომლის ფორმულაა ONOO−. წარმოადგენს ნიტრატის, NO3- არასტაბილურ სტრუქტურულ იზომერს. მიუხედავად იმისა, რომ მისი შესაბამისი მჟავა არასტაბილური ნაერთია, პეროქსინიტრიტი საკმაოდ სტაბილურია ტუტე ხსნარებში. მიიღება წყალბადის პეროქსიდის ურთიერთქმედებით ნიტრიტებთან:
: H2O2  +  NO2 →  ONOO−  +  H2O

პეროქსინიტრიტი მჟანგავ და მანიტრირებელ ნივთიერებას წარმოადგენს. მისი მჟანგავი თვისებების გამო პეროქსინიტრიტს შეუძლია დააზიანოს მოლეკულების საკმაოდ დიდი ნაირსახეობები უჯრედებში, (მაგალითად დნმ და პროტეინები.  ცოცხალ ორგანიზმებში პეროქსინიტრიტების წარმოქმნა აღწერილია როგორც სუპეროქსიდის თავისუფალი რადიკალის აზოტოვან ოქსიდთან:
:•O2− + •NO → ONO2−

ამ ორი თავისუფალი რადიკალის შეერთებით ვიღებთ პეროქსინიტრიტს. მოლეკულას, რომელიც არ წარმოადგენს თავისუფალ რადიკალს. ის ძლიერი მჟანგავია.

ლაბორატორიაში პეროქსინიტრიტის ხსნარის მიღება შესაძლებელია მაღალი მჟავიანობის მქონე წყალბადის პეროქსიდის ზემოქმედებით ნატრიუმის ნიტრიტზე მისი შემდგომი ნატრიუმის ტუტით ნეიტრალიზაციით. მისი კონცენტრაციის მაჩვენებელია სინათლის შთანთქმა 302&nbsp;ნმ დიაპაზონში(pH&nbsp;12, *ε*302&nbsp;=&nbsp;1670&nbsp;M−1&nbsp;cm−1).

## როგორც ნუკლეოფილი 
ONOO− ურთიერთქმედებს ნუკლეოფილურად ნახშირბადის დიოქსიდთან. ცოცხალ ორგანიზმებში ნახშირბადის დიოქსიდი დაახლოებით 1მმ-ს წარმოადგენს და მისი რეაქცია ONOO−-სთან ძალიან სწრაფად მიმდინარეობს. აქედან გამომდინარე ფიზიოლოგიური რეაქციების მიმდინარეობისას ONOO−-ს რეაქცია ნახშირბადის დიოქსიდთან სრულდება ნიტროზოპეროქსიკარბონატი წარმოქმნით (ONOOCO2−). ONOOCO2− თავისი მხრივ განიცდის ჰომოლიზს კარბონატის რადიკალისა და აზოტის დიოქსიდის წარმოქმნით. დროის დაახლოებით 66%-ის განმავლობაში ეს ორი რადიკალი თავიდან ერთდება ნახშირბადის დიოქსიდისა და ნიტრატების წარმოქმნით. დანარჩენ დროს ისინი იხსნებიან გამხსნელში და წარმოქმნიან თავისუფალ რადიკალებს. სწორედ ეს რადიკალები (კარბონატისა და აზოტის დიოქსიდის) წარმოადგენენ მიზეზს, რის გამოც პეროქსინიტრიტს უჯრედის დაზიანება შეუძლია.

## პეროქსიაზოტოვანი მჟავა
## იხილეთ აგრეთვე 
*ნიტროტიროზინი
*აზოტის აქტიური ნაერთები

## სქოლიო
კატეგორია:ოქსოანიონები
კატეგორია:ატმოსფეროს ქიმია
კატეგორია:ტოქსინები
ჩერტკოვოს ისტორიულ-მხარეთმცოდნეობითი მუზეუმი

*  
**ჩერტკოვოს ისტორიულ-მხარეთმცოდნეობითი მუზეუმი** () — მხარეთმცოდნეობის მუზეუმი ჩერტკოვოს რაიონის სოფელ  ჩერტკოვოში, როსტოვის ოლქი, რუსეთის ფედერაცია. მუზეუმი დაარსდა 1983 წელს.  

მუზეუმის მისამართი: 346000, როსტოვის ოლქი, ჩერტკოვოს რაიონი, სოფელი ჩერტკოვო, პიონერთა ქუჩა № 27.

## ისტორია 
ჩერტკოვოს ისტორიულ-მხარეთმცოდნეობითი მუზეუმი შეიქმნა ჩერტკოვოს რაიონის სახალხო დეპუტატთა საბჭოს აღმასკომის 1983 წლის 21 სექტემბრის № 368  გადაწყვეტილების საფუძველზე. 

ამჟამად ეს არის არაკომერციული ორგანიზაცია „კულტურის მუნიციპალური საბიუჯეტო დაწესებულება ჩერტკოვოს ისტორიულ-მხარეთმცოდნეობითი მუზეუმი“. მუზეუმი იმყოფება მუნიციპალიტეტის კუთვნლებაში. მუზეუმის დირექტორია ვლადიმირ ოლიფირი.

მუზეუმის ექსპოზიცა ჩამოყალიბდა ადგილობრივი მოსახლეობისა და არქეოლოგიური გათხრების შედეგად, რომლებიც მიმდინარეობდა ჩერტკოვოს რაიონში. 2015 წლის მონაცემებით მუზეუმში ინახება 2 706  ერთეული ექსპონატი, რომელიც მოიცავს ფოტოებს, დოკუმენტებს, ისტორიისა და კულტურის საგნებს და სხვ. მუზეუმის ექსპოზიცია მოგვითხრობს როსტოვის ოლქის ჩერტკოვოს რაიონისა და მისი მოსახლეობის ისტორიისა და კულტურის შესახებ. მუზეუმში ინახება ექსპონატები და მასალები, რომლებიც მოგვთხრობენ რაიონის სპორტსმენების მიღწევებზე. მათ შორისაა - ფოტოები, ჯილდოები, თასები და სხვ. მუზეუმში ასევე განთავსებულია რაიონის ტერიტორიაზე გავრცელებული ცხოველების ფიტულები: ირემი, ციყვი, თრია, ასევე ფრინველები.

მუზეუმში ცენტრალური ადგილი უჭირავს მეორე მსოფლიო ომის ერთ-ერთი ბრძოლის ამსახველ დიორამას, ბრძოლაში მონაწილეობდნენ საბჭოური და გერმანელული ავიაცია, ტანკები, ქვეითი ნაწილები. დიორამაზე წარმოდგენილია მეორე მსოფლიო ომის დროინდელი ნივთები: ავტომატები, რაციები, საბრძოლო მასალების ყუთები, სამხედრო ჩაფხუტები, თოფები, ნაღმები და სხვა მასალები. 

ჩერტკოვოს ისტორიულ-მხარეთმცოდნეობითი მუზეუმში მიმდინარეობს გამოფენები, აქცია „ღამე მუზეუმში“ და სხვ. მუზეუმის თანამშრომლები სკოლის მოსწავლეებისთვის კითხულობენ ლექციებს. 2015 წლის მონაცემებით წელიწადში მუზეუმს სტუმრობს 3 300 ვიზიტორი.

## რესურსები ინტერნეტში
* Чертковский историко-краеведческий музей 
* Чертковский историко-краеведческий музей

## სქოლიო
კატეგორია:როსტოვის ოლქის მუზეუმები
კატეგორია:მუზეუმები ანბანის მიხედვით
კუიბიშევოს ნიკოლოზ საკვირველთმოქმედის ეკლესია

*  
**კუიბიშევოს ნიკოლოზ საკვირველთმოქმედის ეკლესია** () — მართლმადიდებლური ეკლესია კუიბიშევოს რაიონის სოფელ კუიბიშევოში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1843-1860 წლებში. 

ეკლესიის მისამართი: 344048, რუსეთი, როსტოვის ოლქი, კუიბიშევოს რაიონი, სოფელი კუიბიშევო, როსტოვის ქუჩა № 24-ა.

## ისტორია 
1785 წლის თებერვალში სოფელ გოლოდაევკაში (ამჟამად კუიბიშევო) დაიწყეს ხის ეკლესიის მშენებლობა ნიკოლოზ საკვირველთმოქმედის სახელზე.  ეკლესია ააშენეს გენერალ-მაიორ დ. მარტინოვის ფინანსებით. ორი წლის შემდეგ ეკლესიის მშენებლობა დაასრულეს და აკურთხეს. დროთა განმავლობაში ხის ეკლესია დაძველდა. საჭირო გახდა სოფელში ახალი ეკლესიის აგება. 1838 წელს ადგილობრივი ხელისუფლების ბრძანებით ხის ეკლესია დაანგრიეს. 

მრევლის თხოვნით 1836 წელს სოფელში ააშენეს სამლოცველო სახლი. ახალი ხის სამლოცველო სახლი აკურთხეს 1836 წლის დეკემბერში. 

1843 წელს სოფელში დაიწყო ქვის ეკლესიის მშენებლობა. ეკლესიას აშენებდნენ მემამულე მარტინოვების ფინანსებით. მოუსავლიანობის გამო მემამულეებს შორის დაპირისპირებამ ეკლესიის მშენებლობა 1860 წლამდე გააჭიანურა. ბოლოს და ბოლოს ეკლესია ააშენეს თუმცა გეგმისაგან საკმაოდ განსხვავებით. ამ ეკლესიამ იარსება 1938 წლამდე, როდესაც იგი მთლიანად დაანგრიეს. 

1991 წლამდე სოფელში ეკლესია არ იყო. 1991 წელს აქ ააგეს ახალი სამლოცველო სახლი. სოფელში განახლდა სამრევლო ცხოვრება და კვლავ დაიწყეს ფიქრი ახალი ეკლესიის აგებაზე. ეკლესიის მშენებლობა მრევლის სახსრებით დაიწყო 2003 წელს, როდესაც საფუძველი ჩაუყარეს ეკლესიის მშენებლობას. მშენებლობა გაგრძელდა 2007 წლამდე. 2009 წელს  გადახურეს ეკლესია და სამრეკლო. ეკლესიისთვის შეიძინეს 420 კილოგრამიანი ზარი. 2012 წელს ეკლესიაზე დააყენეს შვიდი მოოქროვილი გუმბათი. ნიკოლოზ საკვირველთმოქმედის სახელზე ეკლესია აკურთხეს 2014 წლის დეკემბერში. 

ამჟამად ეკლესია მოქმედია. ეკლესიასთან მოქმედებს საკვირაო სკოლა. ეკლესიის წინამძღვარია მღვდელი ანდრეი (ბესპალოვი).

## რესურსები ინტერნეტში
* Никольский храм с. Куйбышево Куйбышевского района 
* Куйбышево. Церковь Николая Чудотворца
* Свято-Никольский приход

კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XIX საუკუნის ეკლესიები
ლორდ-პროტექტორი

**ლორდ-პროტექტორი** () სახელმწიფოს მეთაურის ტიტული ან წოდება ბრიტანულ საკონსტიტუციო სამართლაში. ის არის აგრეთვე ბრიტანეთის სახელმწიფოს მეთაურთა ტიტული ეკლესიაში, რომელსაც ისინი მეთაურობენ. ზოგჯერ დროებით მმართველთა ტიტულად გამოიყენება, მაგალითად, როგორც რეგენტი, რომელიც მონარქის არყოფნის დროს მართავს სახელმწიფოს.

ამ ტიტულს თავდაპირველად მეფისწულები ან სხვა დიდგვაროვნები იყენებდნენ, რომლებიც სამეფოს მფარველობაზე იღებდნენ პასუხისმგებლობას, სანამ ინგლისელი მონარქი ჯერ კიდევ ბავშვი იყო ან სხვა მიზეზით ვერ ახერხებდა სამეფოს მართვას. ლორდ-პროტექტორი ასევე იცავდა საერო ინტერესებს ეკლესიაშიც.

დიდი ბრიტანეთის ყველაზე ცნობილი ლორდ-პროტექტორი იყო ოლივერ კრომველი, რომელმაც მნიშვნელოვანი კვალი დატოვა გაერთიანებული სამეფოს ისტორიაში. 

## ლიტერატურა
* *A History of Britain – The Stuarts*. Ladybird, 1991. ISBN 0-7214-3370-7.

კატეგორია:მმართველები
კატეგორია:ინგლისის მმართველები
კოლუშკინოს იოანე ღვთისმეტყველის ეკლესია

*  
**კოლუშკინოს იოანე ღვთისმეტყველის ეკლესია** () — მართლმადიდებლური ეკლესია ტარასოვის რაიონის სლობოდა კოლუშკინოში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. აგებულია 1881 წელს.

ეკლესიის მისამართი: რუსეთი, როსტოვის ოლქი, ტარასოვის რაიონი, სლობოდა კოლუშკინო.

## ისტორია 
როსტოვის ოლქის ტარასოვის რაიონის სლობოდა კოლუშკინოში იოანე ღვთისმეტყველის ეკლესია ააშენეს 1881 წელს. ეკლესია აშენდა ადგილობრივი მრევლის სახსრებით და ძალებით. ეკლესიის მშენებლობა გაგრძელდა 1875 წლიდან 1881 წლამდე. ამ პერიოდის მანძილზე კი ღვთისმსახურება მიმდინარეობდა სამლოცველო სახლში, რომელიც ააშენეს 1871 წელს. სამლოცველო სახლის საკურთხეველი იდგა მშენებარე ტაძრის ადგილზე. ახალი ეკლესიის მშენებლობის დასრულების შემდეგ სამლოცველო სახლის ადრინდელი შენობა გამოიყენეს მომავალი საკვირაო-სამრევლო სკოლისათვის. 

ახალი ეკლესია ააგეს აგურისაგან, ჰქონდა თუნუქით გადახურული სამრეკლო და ასევე იყო გადახურული ეკელსიაც. ეკლესია იყო საკმაოდ მოცულობითი და მაღალი. მას ერთი საკურთხეველი გააჩნდა, რომელიც ნაკურთხი იყო იოანე ღვთისმეტყველის სახელზე. 

ეკლესიას ჰქონდა 66 დესეტინა მიწის ნაკვეთი, რომელიც მას გადაეცა დონის სასულიერო კონსისტორიის ბრძანებით. საკვირაო-სამრევლო სკოლა გაიხსნა 1885 წლის 11 ნოემბერს. 

1930-იან წლებში ეკლესია დახურეს და გარკვეული პერიოდი გამოიყენებოდა ხორბლის საწყობად. 1942 წელს მეორე მსოფლიო ომის პერიოდში ეკლესიას დაეცა გერმანული ავიაბომბი, რომელმაც დაანგრია სამრეკლო. 1960-იანი წლებიდან ეკლესიის შენობაში მოქმედებდა საწნეხი საამქრო, რომელიც ამუშავებდა ცხვრის მატყლს. 1990-იანი წლებიდან ეკლესია მიტოვებულია და საჭიროებბს რემონტს.

## რესურსები ინტერნეტში
* Колушкино. Церковь Иоанна Богослова.
* Духовенство области войска Донского

კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
ლუი-ევგენი კავენიაკი

**ლუი-ევგენი კავენიაკი** (; დ. 15 ოქტომბერი, 1802, პარიზი, საფრანგეთი — გ. 28 ოქტომბერი, 1857, იურნე, საფრანგეთი) — ფრანგი მარშალი, პოლიტიკოსი, დიპლომატი, საფრანგეთის სახელმწიფო მოღვაწე, 1848 წლის რევოლუციის აქტიური მონაწილე და ერთ-ერთი ორგანიზატორი.  პრემიერ-მინისტრი 1848 წელს, იმავე წელს დანიშნული იყო ალჟირის გუბერნატორად და ომის მინისტრად. 

1830 წელს მსახურობდა ლუი-ფილიპ ორლეანელის ერთგულთა არმიაში. 1831 წელს დაითხოვეს ჯარიდან რესპუბლიკური შეხედულებების გამო, მაგრამ 1832 წელს გაიწვიეს ალჟირში და დანიშნეს აფრიკის ფრონტის მეთაურად. მისი სარდლობით ფრანგებმა ოსმალთა მფლობელობაში მყოფი ალჟირის ოკუპირება მოახერხეს.

1848 წლის თებერვალში მონაწილეობა მიიღო რევოლუციაში. იმავე წელს დაიკავა სხვადასხვა თანამდებობები, მათ შორის პრემიერ-მინისტრიც.  ივნისში სასტიკად ჩაახშო მუშათა აჯანყება, რომლის დროსაც 12,000-მდე ადამიანი დაიღუპა.  მალევე მთელ ქვეყანაზე კონტროლის დამყარება განიზრახა, რაც ვერ მოახერხა. 1848 წლის 20 დეკემბერს საფრანგეთში პირველი საპრეზიდენტო არჩევნები ჩატარდა, რომლის შედეგად დამყარდა საფრანგეთის მეორე რესპუბლიკა და პრეზიდენტად არჩეულ იქნა ნაპოლეონ III. კავენიაკმა ვერ მოახერხა ძალაუფლების შენარჩუნება და არჩევნების დღესვე დატოვა პოსტი.

თანამდებობის დატოვების შემდეგ აქტიურად ჩაერთო ოპოზიციის მხარეს. ის 1851 წელს მცირე ხნით დააპატიმრეს კიდეც.  პატიმრობის შემდეგ ის დაოჯახდა და სიცოცხლის ბოლო წლები იურნეში გაატარა, სადაც აღესრულა 1857 წელს, 55 წლის ასაკში. 

## იხილეთ აგრეთვე
* საფრანგეთის რევოლუცია (1848)
* ნაპოლეონ III

## რესურსები ინტერნეტში
* "The History of the Origins of Representative Government in Europe" 
* https://en.wikipedia.org/wiki/Encyclop%C3%A6dia_Britannica_Eleventh_Edition

კატეგორია:ფრანგი პოლიტიკოსები
კატეგორია:ფრანგი დიპლომატები
კატეგორია:საფრანგეთის მარშლები
კატეგორია:დაბადებული 1802
კატეგორია:გარდაცვლილი 1874
კატეგორია:საფრანგეთის პრემიერ-მინისტრები
კატეგორია:დაბადებული 15 ოქტომბერი
კატეგორია:გარდაცვლილი 28 ოქტომბერი
უფერული ცუკურუ ტაძაკი და მისი პილიგრიმობის წლები

**უფერული ცუკურუ ტაძაკი და მისი პილიგრიმობის წლები** () — იაპონელი მწერალ ჰარუკი მურაკამის მეცამეტე რომანი, რომელიც 2013 წლის 12 აპრილს გამოქვეყნდა. ერთ თვეში გაიყიდა მისი ერთი მილიონი ეგზემპლარი.

## შინაარსი 
ამ რეალისტურ რომანში მესამე პირი მოგვითხრობს ცუკურუ ტაძაკის წარსულსა და აწმყოზე. ცუკურუ ტაძაკი არის ადამიანი, რომელსაც სურს გაიგოს, რა მოხდა თექვსმეტი წლის წინ მის ცხოვრებაში. 

1990-იან წლებში ცუკურუ ტაძაკი ცხოვრობდა თავის მშობლიურ ქალაქში, ნაგოიაში. ახალგაზრდა ცუკურუ გატაცებული იყო რკინიგზებით. საშუალო სკოლაში სწავლის დროს იგი ოთხ თანატოლს დაუმეგობრდა, რომელთა ოთხივე გვარი ფერებს აღნიშნავდა. ტაძაკი კი ნიშნავს „უფერულს“. 
მაგრამ ერთ დღეს, 1995 წელს, მეგობრებმა ყოველგვარი ახსნის გარეშე ზურგი აქციეს და მიატოვეს.

## პერსონაჟები 
;მთავარი პერსონაჟები
* **ცუკურუ ტაძაკი** — რომანის მთავარი გმირი, რომლის გვარიც არ აღნიშნავს ფერს. არის 36 წლის, მარტოხელა. ბავშვობიდან რკინიგზებით არის გატაცებული. ცხოვრობს ტოკიოშო. მუშაობს სარკინიგზო კომპანიაში.

## რესურსები ინტერნეტში
*  გამომცემლის გვერდი ნაწარმოების შესახებ   

კატეგორია:2013 წლის რომანები
კატეგორია:რეალისტური რომანები
კატეგორია:ჰარუკი მურაკამის ნაწარმოებები
რიაჟენოეს წმინდა გიორგის ეკლესია

* 
**რიაჟენოეს წმინდა გიორგის ეკლესია** () — მართლმადიდებლური ეკლესია მატვეევო-კურგანის რაიონის სოფელ რიაჟენოეში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1843-1860 წლებში. 

ეკლესიის მისამართი: 344048, რუსეთი, როსტოვის ოლქი, მატვეევო-კურგანის რაიონი, სოფელი რიაჟენოე, პუშკინის ქუჩა № 58.

## ისტორია 
დაახლოებით 1776 წელს კრიგსკომისარმა გრიგორ კოვალევსკიმ მდინარე მიუსის საზღვარზე მიიღო  3 300 დესეტინა (3 597 ჰა) მიწის ნაკვეთიდა იქ დააარსა სლობოდა რიაჟენოე. სლობოდის დასახლების შემდეგ 1794 წელს მან მიიღო  გადაწყვეტილება აეშენებინა ეკლესია წმინდა გიორგის სახელზე. 

მშენებლობის ადგილი აკურთხა 1797 წელს ტაგანროგელმა მღვდელმონაზონმა იოანე ანდრეევმა. მშენებლობის ადგილზე დადგეს ჯვარი. როსტოვის მაზრის სლობოდა რიაჟენოეს მღვდლად დანიშნეს იოანე ჟულკევიჩი. რამდენიმე ხნის შემდეგ სოფელში ააგეს ქვის ხუთგუმბათიანი ეკლესია, რომელიც 1936 წლამდე მოქმედებდა. 1936 წელს იგი დაანგრიეს. ყოფილი ეკლესიის ადგილზე ააშენეს სოფლის კულტურის სახლი. 

საეკლესიო ღვთისმსახხურება სოფელში გაგრძელდა 1948 წლიდან ახალ სამლოცველო სახლში მღვდელ ლუკიანეს მიერ. 1990-იან წლებში სოფელში შეიქმნა საეკლესიო საზოგადოება. წმინდა გიორგის ეკლესიასთან გაიხსნა საკვირაო სკოლა. 2009 წელს სოფელ რიაჟენოეს ცენტრში ააგეს ეგვტერი, რომელიც ამჟამადაც მოქმედებს. 

2013 წლის ნოემბრიდან როსტოვისა და ნოვოჩერკასკის მიტროპოლიტმა  მერკურიმ წმინდა გიორგის ეკლესიის წინამძღვრად დანიშნა იოსებ მაკარენკო. ამავდროულად სოფელში სოფლის ყოფილი აუზის ტერიტორიაზე დაიწყო ახალი ქვის ეკლესიის მშენებლობა. ეკლესიასთან ააშენეს სამრეკლო, შენობას დადგეს რუსული გუმბათი. ტაძარი განკუთვნილია ერთდროულად მლოცველი 700 მორწმუნისათვის. ეკლესიის მშენებლობაში თავისი წვლილი შეაქვს, როგორც სოფლის მოსახლეობას, ასევე სასოფლო საკრებულოს ადმინისტრაციას გალინა ბუხტიაროვაიას სახით.

ამჟამად ეკელსიაში დაცულია საბჭოთა პერიოდს გადარჩენლი ხატები, ხოლო საკურთხეველში შემონახულია ყოფილი ეკლესიის კანკელის ხატი.  

ეკლესიის ძირითადი დღესასწაულია ახალი სტილით 6 მაისი.

## რესურსები ინტერნეტში
* Церковь Георгия Победоносца 
* Приход храма великомученика Георгия Победоносца
* Церковь Георгия Победоносца

კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
ბულბულა ქვიშხეთელი

**ბულბულა ქვიშხეთელი** — ქართველი სახელოვანი ქალი. მისი დაბადებისა და გარდაცვალების თარიღი უცნობია, ასევე უცნობია მისი გვარი.

## ბიოგრაფია 
ქვიშხეთიდან 2-3 კილომეტრის დაშორებით, მტკვრის ხეობაში ატყორცნილია მაღალი მთა, მასზე აგებულია დიდი ციხე-კოშკი, შიგნით ჩაყრილია ვებერთელა ქვევრები, საფიქრებელია, წლის მარაგისათვის. გადმოცემით ეს ციხე-კოშკი აშენებული უნდა იყოს მეთექსვმეტე საუკუნეში. ხალხი ლეკთა თვდასხმისაგან თავის დასაცავად ამ კოშკში იხიზნებოდა. სოფლიდან კოშკამდე მივყავართ ერთ გზას, რომელსაც ხალხი „ლეკის გზას“ უწოდებს. ციხის ხელში ჩაგდების მიზნით ეს გზა ლეკებს გაუკეთებიათ. ერთხელ ლეკთა დიდი ბრბო დაესხა სოფელს. მტრის წინააღმდეგ ბრძოლის მეთაურობა გლეხის ქალმა ბულბულამ იკისრა. მან სასწრაფოდ შეადგინა დამცველი რაზმი, მცირე ხნით მოიგერია ლეკთა იერიში და ხალხი დიდძალი სანოვაგით ციხე-კოშკი დააბინავა. ციხე-კოშკს ჰქონდა საიდუმლო გვირაბი, საიდანაც კოშკში სასმელი წყალი შემოჰქონდათ. ბულბულა თავისი რაზმით ციხის ქონგურებიდან უთვალთვალებდა მოახლოვებულ ლეკებს. მტერი ყველანაირ ღონეს ხმარობდა, მაგრამ ციხეში მაინც ვერ შედიოდა. ეძებდა საიდუმლო გზას, წყალსადენს, მაგრამ ამაოდ. იმედგაცრუებულ ლეკებს წყლის სათავე არ აღმოეჩინათ, ბოლოს დაიჭირეს სახედარი , რომელიც იქვე ტყის პირას ძოვდა, მოაწყურეს და ციხე-კოშკის გარშემო რამდენიმეჯერ შემოატარეს იმ იმედით, რომ თუ სადმე ნიადაგში წყალია, სახედარი შეიგრძნობს და გაჩერდებაო. ასეც მოხდა. ნიადაგი გათხარეს, ამოყარეს წლის მილები. ციხეში შეხიზნულთ უწყლოდ გაუჭირდათ ყოფნა და იძულებული გახდნენ წყლის სათავის აღსადგენად ვინმე გაეგზავნათ. სათავის აღდგენა რაზმის მეთაურმა ბულბულამ იკისრა, სასწრაფოდ გამოვიდა ციხე-კოშკიდან და მალულად გასწია წყლის სათავისაკენ. ჩასაფრებულმა ლეკებმა ქალი შეიპყრეს, ციხეში შესასვლელი გზის სწავლება მოსთხოვეს და სიცოცხლის შენარცუნება აღუთქვეს. ბულბულამ მოძალადეებს ციხე-კოშკამდე მისასვლელი შორი გზა ასწავლა. მტერი დაადგა ბულბულას ნასწავლებ გრძელ გზას, ქალი კი სასწრაფოდ მივიდა წლის სათავესთან, გაასწორა მილები და ციხისაკენ მოკლე გზით გაიქცა. გაქცეული ქალი ლეკებმა შენიშნეს, თავგანწირულ დედაკაცს გზა გადაუჭრეს, ბულბულა ლეკთა ბრბოს გაუძალიანდა და ნაკუწნაკუწად აქციეს. მტერმა აიღო ციხე-სიმაგრე, ხალხი შეიპყრო და ტყვედ წაიყვანა. გავიდა ხანი. ხალხმა გმირი ქალის პატივსაცემად ციხე-კოშკსა და სოფელს ბულბულა შეარქვა.

## ლიტერატურა
*დავით ქორიძე, „სახელოვანი ქართველი ქალები“, თბ., 1965.

კატეგორია:ქართველი ქალები
ბალაქენდი (მრავალმნიშვნელოვანი)

**ბალაქენდი** შეიძლება აღნიშნავდეს:

*ბალაქენდი — სოფელი აზერბაიჯანში, გადაბეის რაიონში
*ბალაქენდი — სოფელი აზერბაიჯანში, საათლის რაიონში
*ბალაქენდი — სოფელი აზერბაიჯანში, საბირაბადის რაიონში
MATE

**MATE** () — GNOME 2-ზე დაფუძნებული გრაფიკული სივრცე, რომელიც განკუთვნილია UNIX-ის მსგავსი ოპერაციული სისტემებისთვის. MATE-ს საფუძველი მას შემდეგ ჩაეყარა, რაც GNOME Foundation-მა მიიღო გადაწყვეტილება იმ დროისათვის პოპულარულ GNOME 2-ზე მუშაობა შეეწყვიტა და გადართულიყო რადიკალურად განსხვავებულ GNOME 3 გრაფიკულ სივრცეზე . სახელი MATE მომდინარეობს სამხრეთ ამერიკული მცენარე მატესგან, რომლის ფოთლებიც არგენტინული ჩაის წარმოებაში გამოიყენება. სხვა თავისუფალი პროექტების სახელების მსგავსად (მაგ.: GNU: "GNU is Not Unix!"), MATE ასევე წარმოადგენს რეკურსიულ აკრონიმს: "MATE Advanced Traditional Environment".

## ისტორია
GNOME Foundation-მა 2011 წლის 6 აპრილს ოფიციალურად განაცხადა იმის შესახებ რომ ამიერიდან ორგანიზაციის მთავარი ფოკუსი GNOME 3 გრაფიკული სივრცე გახდებოდა . GNOME 3-ის თავდაპირველი არასტაბილურობის და GNOME 2-ის პოპულარობის გამო, თავისუფალი პროგრამული უზრუნველყოფის თემმა გააკრიტიკა GNOME Foundation-ის ეს გადაწყვეტილება. მაშინდელი მიმომხილველები GNOME 3-ის პერსპექტიულობის მიუხედავად, მის GNOME 2-თან შედარებით მოუწიფრობას აკრიტიკებდნენ . მომხმარებელთა ნაწილმა მოუწოდა თემს GNOME 3-ის საპირწონედ გაეგრძელებინა GNOME 2-ის განვითარება .

არგენტინელმა მომხმარებელმა Perberos-მა, 2011 წლის 18 ივლისს, Arch Linux-ის ფორუმზე გამოაქვეყნა განცხადება GNOME 2-ზე დაფუძნებული გრაფიკული სივრცის, MATE-ს დაფუძნების შესახებ . MATE სწრაფად გახდა პოპულარული და უკვე 2011 წლის ბოლოსთვის, ლინუქსის გავრცელებული დისტრიბუტივის, Linux Mint-ის მხარდაჭერა მოიპოვა . დღესდღეობით MATE-ს აქვს GTK+ 3-ის სრული მხარდაჭერა. ასევე მოხერხდა ძირითადი GNOME 2 პროგრამების MATE-სთვის განკუთვნილი ანალოგებით ჩანაცვლება.

## ჩანაცვლებული პროგრამები
MATE-ს დეველოპერებმა მოახდინეს GNOME-ის საბაზისო პროგრამების განშტოება, და MATE-ს ანალოგების შექმნა. განშტოებულმა პროგრამებმა შეიძინეს ახალი ესპანურენოვანი სახელები:
* Caja (ყუთი) - ფაილების მენეჯერი (Nautilus-ის ანალოგი)
* Pluma (კალამი) - ტექსტის რედაქტორი (Gedit-ის ანალოგი)
* Atril (კათედრა) - დოკუმენტების საჩვენებელი (Evince-ის ანალოგი)
* Engrampa (კავი) - არქივების მენეჯერი (Archive Manager-ის ანალოგი)
* MATE Terminal - ტერმინალის ემულატორი (GNOME Terminal-ის ანალოგი)
* Marco (ჩარჩო) - ფანჯრების მენეჯერი (Metacity-ის ანალოგი)
* Mozo (მიმტანი) - მენიუს რედაქტორი (Alacarte-ის ანალოგი)

## გავრცელება
MATE არის რამდენიმე ლინუქსის და BSD დისტრიბუტივის ერთ-ერთი ოფიციალურად მხარდაჭერილი გრაფიკული სივრცე:
* Linux Mint - მე-12 გამოცემიდან
* Linux Mint Debian Edition - 2013 წლის მარტიდან
* GhostBSD - 3.5 გამოცემიდან
* Fedora - მე-18 გამოცემიდან
* Ubuntu MATE - 14.10 გამოცემიდან
MATE ასევე ხელმისაწვდომია რამდენიმე დისტრიბუტივის რეპოზიტორიაში:
* Arch Linux
* Debian
* FreeBSD
* Gentoo
* Kali Linux
* Mageia
* NetBSD
* openSUSE
* PC-BSD
* PCLinuxOS
* ROSA
* Slackware
* Ubuntu
## გამოცემის ისტორია
## რესურსები ინტერნეტში
* 
* Ubuntu MATE-ს ოფიციალური გვერდი

## სქოლიო 
კატეგორია:GNOME
კაფკა პლაჟზე

**კაფკა პლაჟზე** (海辺のカフカ&#x20;''Umibe no Kafuka) — იაპონელი მწერალ ჰარუკი მურაკამის რომანი, რომელიც 2002 წელს გამოიცა პირველად.

## გმირები 
;ადამიანები
* **კაფკა თამურა**: გმირის ნამდვილი სახელი არ ჩანს. მას შემდეგ, რაც სახლიდან გაიქცა, ახალი სახელი დაირქვა „კაფკა“ მწერალ ფრანც კაფკას პატივსაცემად. 
* **სატორუ ნაკატა**: გონებაშეზღუდული მამაკაცი, რომელსაც კატებთან საუბარი შეუძლია.
* **ოშიმა**: 21-წლის ინტელექტუალი, ჰემოფილიაკი,გეი ტრანსგენდერი და ბიბლიოთეკარი.
* **ქალბატონი საეკი**: კერძო ბიბლიოთეკის მენეჯერი, სადაც მუშაობს ოშიმა და კაფკა ცხოვრობს.
* **საკურა**: ახალგაზრდა ქალი, რომელსაც კაფკა შემთხვევით შეხვდა ავტობუსში. სავარაუდოდ, ის არის კაფკას და.

## რესურსები ინტერნეტში
* ჰარუკი მურაკამის ოფიციალური საიტი

კატეგორია:ჰარუკი მურაკამის ნაწარმოებები
კატეგორია:2002 წლის რომანები
ნიკოლა კოვტალიუკი

**ნიკოლა კოვტალიუკი** (დ. 5 იანვარი, 1995, სამბირი, უკრაინა) — უკრაინელი ფეხბურთელი,  ფოთის „კოლხეთის“ თავდამსხმელი.

## კარიერა 
ახალგაზრდული კარიერა გაატარა შჩასტლივოეს „კნიაჟასა“ და ლვივის „კარპატის“ ახალგაზრდულ გუნდში. 2013 წელს „კარპატში“ ჩაატარა 26 მატჩი და გაიტანა 3 გოლი. 2013-14 წლების სეზონში იცავდა მარიუპოლის „ილიჩევეცის“ ახალგაზრდული გუნდის ღირსებას.

პროფესიონალური კარიერა დაიწყო 2014 წელს. სეზონის დაწყებისას გადავიდა უკრაინის დონით მეორე ლიგაში მოასპარეზე „პოლტავაში“, სადაც მხოლოდ 3 მატჩი ჩაატარა, სამივეში შეცვლაზე შევიდა. მისი დებიუტი შედგა 2014 წლის 5 ოქტომბერს, კრივოი-როგის „გირნიკის“ წინააღმდეგ, კოვტალიუკი მოედანზე 81-ე წუთზე შევიდა და მე-6 დამატებულ წუთზე შეძლო სადებიუტი გოლის გატანა, „პოლტავამ“ მატჩი 1:2 დათმო. 2014-15 წლების სეზონის მეორე ნახევარი გაატარა მიხაილოვცეს „ზემპლინის“ მეორე გუნდში, რომელიც სლოვაკეთის რანგით მესამე ლიგაში გამოდიოდა. სეზონის დასრულების შემდეგ გუნდი დაიშალა. 

2015 წლის ზაფხულის სატრანსფერო ფანჯრისას, თავისუფალი აგენტის სტატუსით შეუერთდა კიევის „არსენალს“, რომელიც უკრაინის დონით მესამე ლიგაში ასპარეზობდა. მისი დებიუტი შედგა 2015 წლის 8 აგვისტოს, კოვალივკის „კოლოსის“ წინააღმდეგ, კოვტალიუკმა მატჩი შეუცვლელად ჩაატარა. შემდეგ ტურში,  ხერსონის „კრისტალის“ წინააღმდეგ გაიტანა სადებიუტო გოლი კიევურ კლუბში. 56-ე წუთზე შევიდა მოედანზე და 87-ე წუთზე შეძლო გამარჯვების გოლის გატანა. ჯამში „არსენალში“ ჩაატარა 17 მატჩი და გაიტანა 6 გოლი.  სეზონის დასრულების შემდეგ, 2016 წლის ზაფხულის სატრანსფერო ფანჯრისას გადავიდა უკრაინის დონით მეორე ლიგის კლუბ „კოლოსში“, სადაც ნახევარი სეზონი დაჰყო და ჩაატარა 7 უგოლო მატჩი.

2017 წლის ზამთრის სატრანსფერო ფანჯრისას შეუერთდა ფოთის „კოლხეთს“. ეროვნული ლიგის მე-4 ტურის მატჩში, ქობულეთის „შუქურას“ წინააღმდეგ თავი გამოიჩინა 3 გოლით, მატჩი ფოთელთა გამარჯვებით, 2:4 დამთავრდა.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

## სქოლიო 
კატეგორია:დაბადებული 1995
კატეგორია:უკრაინელი ფეხბურთელები
კატეგორია:ლვივის კარპატის ფეხბურთელები
კატეგორია:მარიუპოლის ილიჩევეცის ფეხბურთელები
კატეგორია:კიევის არსენალის ფეხბურთელები
კატეგორია:ფოთის კოლხეთის ფეხბურთელები
კატეგორია:დაბადებული 5 იანვარი
კატეგორია:ეროვნული ლიგის ფეხბურთელები
კატეგორია:ცოცხალი ადამიანები
ალექსანდროვკის ალექსი ღვთისკაცის ეკლესია

**ალექსანდროვკის ალექსი ღვთისკაცის ეკლესია** () — მართლმადიდებლური ეკლესია მატვეევო-კურგანის რაიონის სოფელ ალექსანდროვკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1807-1811 წლებში. 

ეკლესიის მისამართი: 344048, რუსეთი, როსტოვის ოლქი, მატვეევო-კურგანის რაიონი, სოფელი ალექსანდროვკა, მოსკოვის ქუჩა № 47-ა.

## ისტორია 
სოფელი ალექსანდროვკა დააარსა დონის კაზაკთა ატამანმა ალექსი ილოვაისკიმ. 1807 წელს უკვე ატამანის გარდაცვალების შემდეგ, მისი მფარველი ანგელოზის, ალექსი ღვთისკაცის პატივისცემის ნიშნად, მისმა ცოლმა დაიწყო ერთსაკურთხევლიანი ეკლესიის მშენებლობა წმინდანის სახელზე. ეკლესიის მშენებლობა აკურთხეს 1811 წელს.

ეკლესია იყო ქვისგან აგებული, მას ჰქონდა დიდი აფსიდი და მცირე გუმბათი. ეკლესიაზე მიდგმულ სამრეკლოს ჰქონდა სამი იარუსი. ეკლესია გადაურჩა ოქტომბრის რევოლუციასა და რუსეთის სამოქალაქო ომს. ალექსანდროვკის ალექსი ღვთისკაცის ეკლესია 1930-იან წლებშ დაიხურა და მას გამოიყენებდნენ, როგორც ხორბლის საწყობს. მეორე მსოფლიო ომის პერიოდში ეკლესიაში განთავსებული იყო ბანაკი საბჭოთა სამხედრო ტყვეებისათვის. ეკლესიის კედლების ქვეშ დასაფლავებულია გერმანელი ჯარისკაცი, შემორჩენილია საფლავის ქვა გერმანული წარწერით. 

საბჭოთა კავშირის დაშლასთან ერთად მიიღეს გადაწყვეტილება ეკლესიის აღდგენის შესახებ. 1994 წელს ეკლესიის წინამძღვარად დანიშნეს მღვდელი ანდრეი ერმოლაევი. 2007 წელს შესრულდა კედლის შელესვა-შეღებვის სამუშაოები, გადაიხურა ეკლესია, შერემონტდა იატაკი და ფანჯრები. 2008 წელს დადგეს სამრეკლო ექვსი ზარით. ეკლესია გაზიფიცირებულია, 2009 წელს დააყენეს მეტალო-პლასტმასის ფანჯრები, გამოცვალეს კარები. გაიხსნა საკვირაო სკოლა. 

ამჟამად ეკლესიის წინამძღვარია ანდრეი (ერმოლაევი).

## რესურსები ინტერნეტში
* Сайт храма
* Храмы Матвеево-Курганского благочиния
* Двухвековой юбилей храма 
* Настоятель храма преподобного Алексия, человека Божия, Матвеево-Курганского благочиния совершил чин освящения новопостроенного детского сада и посетил школу 

## სქოლიო
კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
კედრონი (ალექსანდრიის პატრიარქი)

**კედრონი** (ბერძნ. Κέδρων Αλεξανδρείας; დ. უცნობია — გ. 15 ივნისი, 106 ) — ალექსანდრიის მეოთხე პაპი და პატრიარქი (96–106) იმპერატორ ტრაიანეს დროს. ევსები კესარიელი მას ალექსანდრიის მესამე ეპისკოპოსად მოიხსენიებს. თუკი მარკოზ მახარებელს პირველ ეპისკოპოსად მივიჩნევთ, კედრონი ქრონოლოგიურად მეოთხე გამოვა.

## ცხოვრება 
ალექსანდრიის მესამე პაპისა და პატრიარქის, ავილის, გარდაცვალების შემდეგ საპატრიარქო ტახტზე ადის კედრონი. მოინათლა მარკოზ მახარებლის მიერ. სწორედ ეს გახდა ერთ-ერთი მიზეზი, რის გამოც აირჩიეს ეპისკოპისად. კედრონის აღსაყდრება მოხდა ახ. წ. 96 წელს, ტრაიანეს იმპერატორობის დროს. წინამორბედთა მსგავსად, კედრონიც რწმენაში აძლიერებდა მრევლს და განავრცობდა ქრისტიანობას მთელ ეგვიპტეში. საეპისკოპოსო კათედრაზე იმსახურა ოცი წელი, ექვსი თვე და ათი დღე.

ხანგრძლივი მსახურების შემდეგ კედრონი მოწამეობრივად აღესრულა იმპერატორ ტრაიანეს დროს. მისი სიკვდილით დასჯის მიზეზი გახდა ციხის კომენდანტთან კამათი ქრისტიანობის დაცვის მიზნნით. კომენდანტმა ეპისკოპოსს მოსთხოვა, ქრისტიანულ ტაძარში რომეული ღმერთების შეყვანა, რაზეც ასეთი პასუხი გასცა წმინდა პატრიარქმა: „ჩვენ სხვა ღმერთებს არ ვმსახურებთ!“

აღესრულა კოპტური კალენდრით 21 ბაუნას, ანუ ახ. წ. 106 წელს. მისი გარდაცვალების შემდეგ საეპისკოპოსო ტახტი სამი წლის განმავლობაში ვაკანტური იყო ეკლესიაში წარმოშობილი სირთულეების გამო.

## სქოლიო
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 15 ივნისი
კატეგორია:გარდაცვლილი 106
კატეგორია:დაბადების წელი უცნობია
ვლასოვკა - 1

**ვლასოვკა - 1** () — ბრინჯაოს ხანის უძველესი ნამოსახლარი, რომელიც მდებარეობს ტარასოვის რაიონის ტერიტორიაზე, როსტოვის ოლქი, რუსეთის ფედერაცია. 

## ისტორია 
როსტოვის ოლქი თავისი ხელსაყრელი ბუნებრივი პირობების გამო ძველად მჭიდროდ იყო დასახლებუული. 

გვიანი ბრინჯაოს ეპოქის  (ძვ. წ. XVIII-XII სს.) ეთნოკულტურული გაერთიანება ძელური კულტურა გავრცელებული იყო აღმოსავლეთ ევროპის სტეპისა და ტყე-სტეპის ზონაში დნეპრიდან ურალამდე. დონის ტერიტორიაზე მოითვლიან 10 დასახლებას და ათასამდე სამარხს, რომელიც სრუბნის კულტურას მიეკუთვნება. სრუბნის კულტურის აყვავების ხანაში ადამიანები ცხოვრობდნენ ჭალის ტერასებში, დასახლებასთან ახლოს მდებარეობდა მათი სამარხები.

ბრინჯაოს ხანის ძველი ნამოსახლარი როსტოვის ოლქში აღმოაჩინეს ტარასოვის რაიონში ელექტროფიკაციის სამუშაოების მიმდინარეობის დროს. აქ თავის დოზე გაატარეს ნავთობსადენი. ელექტროსადენების გაყვანის გამო მიმდინარეობდა მიწის სამუშაოები სტანიცებს სუხოდოლნაიასა და როდიონოვო-ნესვეტაისკაიას შორის, რომლის დროსაც მუშები წააწყდნენ არტეფაქტებს. სამუშაოების მიმდინარეობის ადგილზე გამოძახებულმა როსტოველმა არქეოლოგებმა აღმოაჩინეს არქეოლოგიური ობიექტი, რომელიც ბრინჯაოს ხანას მიაკუთვნეს.  დასახლებამ მიიღო დასახელება ვლასოვკა - 1, რადგან იგი მდებარეობდა როსტოვის ოლქის ტარასოის რაიონის ხუტორ ვლასოვკიდან 1 800 მეტში. 288 მ² ტერიტორიაზე არქეოლოგებმა დაიწყეს გათხრები. 

აღმოჩენილი ბრინჯაოს ხანის უძველესი დასახლება მდებარეობდა მდინარე ალტაპოვის (დონის აუზი) მარჯვენა ნაპირზე. აღმოჩენილი საომარი ნივთები განეკუთვნებოდა სრუბნის კულტურას მისი მეორე განვითარების პერიოდში. დასახლება, სავარაუდოდ იყო დროებითი, რაზეც მიუთითებს საცხოვრებლის ნაშთები. საცხოვრებლის ასაშენებლად ადამიანები იყენებდნენ ისეთ მასალებს, რომელიც დიდხანს არ გაძლებდა. ასევე შესაძლებელია, რომ უძველესმა ადამიანებმა გადასახლებამდე დაშალეს და თან წაიღეს საცხოვრებლების ნაწილი.

არქეოლოგიური გათხრების ადგილზე აღმოაჩინესნახევრად მიწური საცხოვრებლები, საყოფაცხოვრებო და ნადირობის ნივთები. გათხრილ კულტურულ ფენაში ასევე აღმოჩენილია შემდეგი ნივთები: ნაძერწი კერამიკის ნაჭრები, თიხისა და ქვის ნივთები, შინაური ცხოველების (თხა, ხარი, ცხენი, ცხვარი) ძვლები. სალტოვო-მაიაკის კულტურის ნივთები (ძვ. წ. VIII-Х სს), ენეოლითის ხანის ქვის ისრები (განეკუთვნებოდა მოსახლეობის განსახლების ადრეულ პერიოდს).

## ლიტერატურა
*  Цыбрий Т. В. Поселение Ягодинка 2 и некоторые вопросы домостроительства на Нижнем Дону в эпоху поздней бронзы. Санкт-Петербург. 2013. Институт истории материальной культуры РАН.
* Цыбрий A. B., Шеф A. B. Раскопки поселения эпохи поздней бронзы Власовка 1 в Тарасовском районе Ростовской области // сб. Археологические записки. Ростов-на-Дону, 2002. Вып. 2. - С 161-168.
* Цыбрий Андрей Витальевич. Отчёт об охранных археологических исследованиях поселения Власовка 1 в Тарасовском районе Ростовской области в 2001 году / Ростов-на-Дону, 2002. Архив ДАО. Р-1. № 48/П.

## რესურსები ინტერნეტში
* Власовка - 1

## სქოლიო
კატეგორია:როსტოვის ოლქის ღირსშესანიშნაობები
კატეგორია:რუსეთის არქეოლოგიური ძეგლები
იადვიგა სმოსარსკა

thumb|

**იადვიგა სმოსარსკა**, (; დ. 23 სექტემბერი, 1898 — გ. 1 ნოემბერი, 1971) — პოლონელი მსახიობი. მან 25-ზე მეტ ფილმში მიიღო მონაწილეობა 1919 და 1937 წლებს შორის, ასევე სხვადასხვა სასცენარო დადგმებში.

## ბიოგრაფია
სმოსარსკა იყო ცნობილი იმით, რომ თამაშობდა იმ გმირების როლებს, რომლებიც წარადგენდნენ პოლონურ კლიშეებს, ასახავდნენ ქვეყნის მოქალაქეების წვალებას. პატრიოტი, რომატიკული და კარგი სოციალური მდგომარეობის, მისი გმირები ხშირად იბრძოდნენ უკმარისობასთან და ტრაგიკულ სასიყვარულო ცხოვრებასთან. 1920-იანებში ის გახდა ცნობილი როგორც კინოსტუდიის Sfinks-ის წამყვანი მას შემდეგ, რაც Poli Negri-მ დატოვა ქვეყანა გერმანიისთვის. 1954 წელს სმოსარსკამ კანადის მხარეებში იმგზავრა იმისათვის, რომ აეგროვებინა ფული სოციალური უზრუნველყოფის პროექტებისთვის, რომლებიც მიმართული იქნებოდა პოლონელი ემიგრანტების დასახმარებლად. მას სპონსორობა გაუწია Advance Film Service-მა, მგზავრობა დაიწყო Eaton Auditorium-ში 6 მარტს, იქამდე სანამ გაჩერდებოდნენ ლონდონში, ჰამილტონში, ოტავაში, მონტრეალში, ოშავაში, ველინგტონში და ბრანტფორდში

## გამორჩეული ფილმოგრაფია
* *Trędowata* (1926)
* *Exile to Siberia* (1930)
* *Księżna Łowicka* (1932)
* *Prokurator Alicja Horn* (1933)
* *Barbara Radziwiłłówna* (1936)
* *Jadzia* (1936)
* *Ułan Księcia Józefa* (1937)

## რესურსები ინტერნეტში
*

## სქოლიო
კატეგორია:დაბადებული 23 სექტემბერი
კატეგორია:დაბადებული 1898
კატეგორია:გარდაცვლილი 1 ნოემბერი
კატეგორია:გარდაცვლილი 1971
კატეგორია:პოლონელი მსახიობები
კატეგორია:ვარშავაში დაბადებულები
ბოლშაია-კირსანოვკის სამების ტაძარი

*  
**ბოლშაია-კირსანოვკის სამების ტაძარი** () — მართლმადიდებლური ტაძარი მატვეევო-კურგანის რაიონის სოფელ ბოლშაია-კირსანოვკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1802 წელს. 

ეკლესიის მისამართი: 346989, რუსეთი, როსტოვის ოლქი, მატვეევო-კურგანის რაიონი, სოფელი ბოლშაია-კირსანოვკა, მშვიდობის ქუჩა № 24.

## ისტორია 
პირველი ტაძარი სოფელ ბოლშაია-კირსანოვკაში ააგეს 1802 წელს. სამების ტაძარი ააგეს მემამულე გენერალ-მაიორ ხრისანფ კირსანოვის ფიანანსებით. შედეგად აშენდა დიდი ქვის, შელესილი ეკლესია. ეკლესიის სიგრძე სამრეკლოს ჩათვლით იყო 28 მეტრი. კანკელი იყო 7,8 სიგანისა და 12 მეტრის სიმაღლის. ეკლესიას ჰქონდა ერთადერთი გუმბათი. ეკლესიის სამრეკლო ააშენეს 1882 წელს. მას ჰქონდა ორი იარუსი, მისი სიმაღლე იყო 11 მეტრი. 

1898 წელს ააშენეს ერთსართულიანი კელია და ქვის ფარდული. 1902 წელს ეკლესიისათვის ააშენეს ქვის სადარაჯო, გადახურული თუნუქით. ერთსართულიან საეკლესიო შენობაში 1867 წელს გახსნეს  საეკლესიო-სამრევლო სკოლა. 1869 წელს აქვე გაიხსნა სამრევლო სასოფლო სასწავლებელი. 

XX საუკუნის 30-იან წლებში ეკლესია დაანგრიეს. დანგრეული ტაძრის ადგილზე ააგეს ზოგადსაგანმანათლებლო საშუალო სკოლა. დიდი ხნის განმავლობაში სოფელში არ იყო მართლმადიდებლური ტაძარი.

1991 წელს ადგილობრივი მაცხოვრებლების თხოვნით, გამოყვეს მიწის ნაკვეთი ახალი ტაძრის მშენებლობისათვის. გამოყოფილი ადგილი მდებარეობდა ძველი, დანგრეული ეკლესიის მახლობლად. დაიწყო სამრევლო ცხოვრების აღორძინება. ეკლესიის აღდგენის სამუშაოები თავის თავზე აიღო სოფლის მაცხოვრებელმა ფილიპ ხიზუნოვმა. მისი ძალისხმევით ჩაასხეს ტაძრის ფუნდამენტი, ამოიყვანეს კედლები. მაგრამ ფილიპ ხიზუნოვი ტაძრის დასრულებამდე გარდაიცვალა, რამაც გამოიწვია ეკლესიის მშენებლობის გაჭიანურება 15 წლით.

2010 წელს მშენებლობა გაგრძელდა, დააყენეს ახალი ფანჯრები, კარები. ტაძრის მშენებლობა გრძელდება დღემდე. 

ამჟამად სამების ტაძრის წინამძღვარია ნიკოლაი გუროვი.

## რესურსები ინტერნეტში
* Троицкий храм
* Приход храма Святой Троицы села Большая-Кирсановка
* Троицкий храм

კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
ვარშავის უნივერსიტეტის აღმოსავლეთმცოდნეობის ფაკულტეტი

**ვარშავის უნივერსიტეტის აღმოსავლეთმცოდნეობის ფაკულტეტი** (პოლონურად Wydział Orientalistyczny Uniwersytetu Warszawskiego) — აღმოსავლეთმცოდნეობის ცენტრი პოლონეთში. მდებარეობს ვარშავაში, ფაკულტეტი მდებარეობს უნივერსიტეტის მთავარ კორპუსში.  

2008 წლამდე ოფიციალური სახელწოდება „ვარშავის უნივერსიტეტის ორიენტალისტიკის ფაკულტეტი“ იყო 

## ისტორია 
ფაკულტეტი დაფუძნებულ იქნა 1932 წელს. პირველი რექტორი იყო სტანისლავ სხაერი. 1933 წელს სტუდენტებს ოთხი სპეციალობის არჩევა შეეძლოთ: ეგვიპტოლოგია, ინდოლოგია, სინოლოგია და თურქოლოგია. 1952 წელს სპეციალურ მიმართულებებს დაემატა აფრიკანისტიკის, ასიროლოგიის, სემიტოლოგიის კათედრები. 1975 წელს ოფიციალურად ფორმდება სპეციალიზაციები შემდეგი მიმართულებების მიხედვით:

* აფრიკანისტიკა, 
* არაბისტიკა
* ისლამოლოგია
* სემიტოლოგია
* ეგვიპტოლოგია
* ასიროლოგია
* ინდოლოგია
* ირანისტიკა
* იაპონოლოგია
* მონგოლისტიკა
* სინოლოგია 
* თურქოლოგია. 
დღესდღეობით  ვარშავის უნივერსიტეტის აღმოსავლეთმცოდნეობის ფაკულტეტი თავის რიგებში აერთიანებს 130 თანამშრომელს, ხოლო სტუდენტების რიცხვი 1200 კაცს აღემატება.

## სტრუქტურა 
* არაბისტიკის და ისლამოლოგიის კათედრა
* სამხრეთ აზიის კათედრა
* აფრიკის ენათა და კულტურათა კათედრა
* ჰებრაისტიკის განყოფილება
* ირანისტიკის განყოფილება
* ევროპული ისლამის განყოფილება 
* იაპონოლოგიისა და კორეანისტიკის განყოფილება
* სინოლოგიის განყოფილება
* თურქოლოგიისა და ცენტრალური აზიის ხალხთა განყოფილება
* ძველი აღმოსავლეთის განყოფილება
* აღმოსავლეთ ევროპის სტუდია
* მულტიკულტურული ურთიერთობების სტუდია
* პრაქტიკული ბუდიზმის კურსები
* იუნესკოს კათედრა „საერთო სახლი — ეთნიკური კულტურები ცივილიზაციათა დიალოგში“

## პედაგოგ-მასწავლებლები 
* იუზეფ ბიელავსკი (პოლ. Józef Bielawski) — არაბისტი, ყურანის პოლონურად მთარგმნელი
* იან ბრაუნი (პოლ. Jan Nepomucen Józef Braun) — ქართველოლოგი, კავკასიოლოგი, შუმეროლოგი, ბასკოლოგი 
* სტანისლავ გოჯინსკი (პოლ. Stanisław Godziński) — მონგოლისტი, ტიბეტოლოგი, ბუდოლოგი, დიპლომატი, პოლონეთის ელჩი მონღოლეთში
* ალექსანდრ დუბინსკი (პოლ. Aleksander Dubiński) — თურქოლოგი, ოსმანისტი

## რესურსები ინტერნეტში 
* ვარშავის უნივერსიტეტის აღმოსავლეთმცოდნეობის ფაკულტეტის ოფიციალური საიტი

კატეგორია:პოლონეთის უმაღლესი სასწავლებლები 
კატეგორია:აღმოსავლეთმცოდნეობის სკოლები
ჩაიქენდი (მრავალმნიშვნელოვანი)

**ჩაიქენდი** შეიძლება აღნიშნავდეს:

*ჩაიქენდი — სოფელი აზერბაიჯანში, გადაბეის რაიონში
*ჩაიქენდი — სოფელი აზერბაიჯანში, გოიგოლის რაიონში
*ჩაიქენდი — სოფელი აზერბაიჯანში, დაშქესანის რაიონში
*ჩაიქენდი — სოფელი აზერბაიჯანში, ქალბაჯარის რაიონში
*ჩაიქენდი  — სოფელი აზერბაიჯანში, შაქის რაიონში
*ჩაიქენდი  — სოფელი აზერბაიჯანში,  შუშის რაიონში
დაფინა ზექირი (კომპოზიტორი)

**დაფინა ზექირი ნუში** (; დ. 1 აპრილი 1984, პრიშტინა, კოსოვო) — კოსოვოელ-ალბანელი კომპოზიტორი საორკესტრო მუსიკის, კამერული მუსიკისა და საგუნდო მუსიკის, რომლის ნაწარმოები უკვე შესრულებულია ევროპასა და მის ფარგლებს გარეთ.

ზექირი 1997-2002 წლებში სწავლობდა პრიშტინის „პრენკა იაკოვას კონსერვატორიაში“. სწავლობდა მუსიკალურ კომპოზიციას პრიშტინის უნივერსიტეტის კომპოზიტორ მენდი მენგჯიქისგან, რომელიც 2007 დაამთავრა. თავისი სამაგისტრო ნაშრომზე მუშაობდა იანა ანდრეევკასთან ერთად, სკოპიეს „კირილე და მეთოდეს უნივერსიტეტში“, რომელიც 2001 წელს დაასრულა.

2009 წელს დააარსა შემდეგი ორგანიზაციები: „კოსოვოელი ქალები მუსიკაში“, „NEO MUSICA“ და გახდა საერთაშორისო ფონდის „Fondazione Adkins Chiti: Donne in Musica“-ის ღირსების კომიტეტის წევრი.

მისი ნამუშევრები ძირითადად ინსტრუმენტულია, დაწყებული „Quasi Variazione“ ფორტეპიანოსთვის (2000), „Dialog“ ვიოლინოსა და ფორტეპიანოსათვის (2001), და „Atmospheres“ ფლეიტისა და ფორტეპიანოსათვის (2002). ვოკალური ნაწარმოებები მოიცავს ნამუშევრებს შერეული გუნდისათვის, როგორიცაა „ჩემი დედა“, აწყობილი პაშკო ვასას ტექსტზე (2001), „ოდისეა“ (2008), და „Atmospheres “ საგუნდო ორკესტრისთვის (2005). სოლო ნამუშევრები მოიცავს „When You Come“ მეცო-სოპრანოსა და ფორტეპიანოსათვის (2002), რომილის ტექსტი ეკუთვნის ბაირამ ქერიმის, და „O Dismal Bird“ ტენორისა და ფორტეპიანოსათვის (2009). უფრო გვიანი ნაწარმოებებია, სკოპიეს უნივერსიტეტში სწავლის დროს, მოიცავს ვარიაციებს სიმფონიური ორკესტრისთვის (2011), „Disappear“ სოლო ალტისათვის (2011), „Memento“ ვიოლინოსა და ორკესტრისათვის (2010), „Story of Mary“ მსახიობის, ფლეიტას, ვიოლინოს, გიტარასა და ფორტეპიანოსათვის ( 2010), და „All In“ ფლეიტის, ჰობოის, სოპრანო საქსოფონისა და ვიოლონჩელოსთვის (2009).

2011 წელს, მისი ნამუშევრები შესრულდა „მაკედონიის მუსიკალური ფესტივალი“-ს დღეებში და 2010 წელს „DAM“-ის ფესტივალზე, პრიშტინაში. ასევე 2010 წელს ლონდონში, პირველად „Dream“ სოლო ვიოლინოსათვის (2007) გაჟღერდა, „British Museum Project Trade and Travel 1830–2030“-ზე სექტემბერში, და სხვა ნამუშევრები ოქტომბერში. 2009 წელს, „Atmospheres“ გუნდისა და ორკესტრისათვის მოიგო თეოდორე ფრონტის „ქალების საერთაშორისო მუსიკის ალიანსის“ პრემია.

## სქოლიო
კატეგორია:დაბადებული 1 აპრილი
კატეგორია:დაბადებული 1984
კატეგორია:ალბანელი კომპოზიტორები
კატეგორია:კოსოვოელი კომპოზიტორები
კატეგორია:ცოცხალი ადამიანები
ბატა ჟივოინოვიჩი

**ველიმირ „ბატა“ ჟივოინოვიჩი** ( დ. 5 ივნისი, 1933 — გ. 22 მაისი, 2016) — სერბი მსახიობი და პოლიტიკოსი. მას ნათამაშები აქვს 340-ზე მეტ ფილმსა და სერიალში და აღიარებულია ყოფილი იუგოსლავიის ერთ-ერთ საუკეთესო მსახიობად.

## ადრეული ცხოვრება
ველიმირ ჟივოინოვიჩი (მეტსახელად ბატა) იუგოსლავიის სამეფოში (დღეს სერბეთი), კოსმაის მთის ძირში მდებარე მლადენოვაცის თემის სოფელ კორაჩიცაში დაიბადა. მამამისი დრაგოლიუბი საჯარო მოხელე იყო, ხოლო დედა ტიოსავა კი დიასახლისი. მას ორი და სტანკა და ნადა ჰყავდა და იგი პატრიარქალურ სახლში იზრდებოდა. მეორე მსოფლიო ომის დროს დრაგოლიუბსა და ჩეტნიკებს შორის კონფლიქტის გამო ოჯახი იძულებული გახდა ბელგრადში გადასულიყო. ოჯახი საქალაქო უბან ცრვენი კრსტში დასახლდა. ახალგაზრდა ბატა მეგობრებთან ერთად ხშირად დადიოდა კინოთეატრებში, რამაც მისი სამსახიობო ხელოვნებით დაინტერესება გამოიწვია.

## კარიერა
ჟივოინოვიჩი თეატრში თამაშს ეკრანზე მოღვაწეობა ამჯობინა და მისი დებიუტი 1955 წელს, ფილმში „Песма са Кумбаре“ (სიმღერა კუმბარედან) შედგა. ის თამაშობდა როგორც, გმირებს ისე ბოროტმოქმედებს და მონაცვლეობდა მთავარ და მეორეხარისხოვან როლებს შორის. მისმა პოპულარობამ ზენიტს 1970-იან წლებში მიაღწია, როდესაც ეკრანებზე მეორე მსოფლიო ომის თემაზე შექმნილი პარტიზანული ფილმები გამოვიდა. ამ პერიოდში მისი ყველაზე ცნობილი ფილმი იყო *ვალტერი იცავს სარაევოს* (Valter brani Sarajevo), რომელმაც უდიდესი წარმატება მოუტანა.

## პოლიტიკა
1990 წელს ის სერბეთის პარლამენტის წევრად აირჩიეს სერბეთის სოციალისტური პარტიიდან. ის აგრეთვე იყო კანდიდატი 2002 წლის სექტემბერ-ოქტომბრის საპრეზიდენტო არჩევნებზე, სადაც მოსახლეობის ხმების 3.27% მიიღო.

## იხილეთ აგრეთვე
*იუგოსლავიური ფილმები
*სერბი პოლიტიკოსები

## რესურსები ინტერნეტში
*

## სქოლიო
კატეგორია:დაბადებული 5 ივნისი
კატეგორია:დაბადებული 1933
კატეგორია:გარდაცვლილი 22 მაისი
კატეგორია:გარდაცვლილი 2016
კატეგორია:სერბი მსახიობები
კატეგორია:იუგოსლავიელი მსახიობები
კატეგორია:სერბი პოლიტიკოსები
გენერალი სტეფან გროტ როვეცკის სახელობის ხიდი

**გენერალი სტეფან გროტ როვეცკის სახელობის ხიდი** () — ხიდი მდინარე ვისლაზე ვარშავაში. აშენდა პერიოდში 1977-დან 1981 წლამდე, როგორც მსხვილი ტორუნსკის ტრასის შემადგენელი ნაწილი.

## ისტორია 
მინი|მემორიალური დაფა
მინი|ხიდის სტრუქტურა
ხიდის პირველი პროექტები ჯერ კიდევ 1960-იანებში გამოჩნდა. თავდაპირველად იგეგმებოდა, როგორც დაკიდებული ხიდი ორ პილოტზე, მოგვიანებით ეკონომიის მიზნით პროექტი შეცვალეს. საბოლოო პროექტი შემუშავებული იყო ინჟინერების გუნდით, საკონსტრუქტორო ბიუროდან „დედაქალაქი“ ვიტოლდა ვიტკოვსკის ხელმძღვანელობით.

ხიდი გაიხსნა 1981 წლის 28 ნოემბერს. იმ დროს ქვეყანაში აქტიურად მუშაობდა პროფკავშირი „სოლიდარობა“. ხელისუფლების მხრიდან დათმობის სახით, ხიდს მეორე მსოფლიო ომის დროინდელი გენერალის სტეფან როვეცკის სახელი დაერქვა, რომელიც ცნობილია ფსევდონიმით „გროტ“. ეს ფაქტი გაკვირვებას იწვევდა კომუნისტურ დროში ამიტომ, ხიდისთვის როვეცკის სახელის მინიჭებამ გამოიწვია ომის ვეტერანებისა და დემოკრატიული ოპოზიციის მასობრივი დემონსტრაციები.

## აღწერა
სეკეროვსკის ხიდთან ერთად, გენერალი სტეფან გროტ როვეცკის სახელობის ხიდი არის ერთ-ერთ ყველაზე მსხვილი ხიდი ვარშავაში და ამასთანავე ყველაზე ცოცხალი. ხიდის სიგრძე 645 მეტრია. ის შედგება ორი კონსტრუქციულად დამოუკიდებელი ნაწილისაგან, რომელთაგან თითოეულს ოთხი ხაზი გააჩნია.

ხიდი ცუდადაა ადაპტირებული ქვეითისთვისა და ველოსიპედისტებისთვის. მას გააჩნია ქვეითის ორი ზოლი, მაგრამ იმდენად ვიწროა რომ აფერხებს მოძრაობას.

## რეკონსტრუქცია ავტომაგისტრალისთვის S8 
2009 წლის სექტემბერში დაიწყო ტორუნული ტრასის რეკონსტრუქცია ხიდთან ერთად, ის ფართოვდებოდა ათ ხაზამდე (5-5 ყოველ მიმართულებაზე). რეკონსტრუქციისა და დამაკავშირებელი ხაზის კონოტოპისა და პოვონზკოვსკოს ქუჩაზე მშენებლობის დასრულებისას მთელი მარშრუტი, ჩქაროსანი მაგისტრალის S8-ს ნაწილი გახდა.

პროექტის რეალიზირება დაგეგმილი იყო 2008-დან 2010 წლამდე, მაგრამ ქალაქს პრობლემები შეექმნა, მარიას სკლოდოვის-კიურის ახალი ხიდის მშენებლობასთან, რამაც შეჩერება გამოიწვია, რეკონსტრუქციის დროს ალტერნატიული მარშრუტების უქონრობის გამო.

რეკონსტრუქციის კონტრაკტს ხელი 2013 წელს მოეწერა. 2015 წლის ოქტომბერში სამუშაოები დასრულებული იყო და ხიდი კვლავ გაიხსნა.

## რესურსები ინტერნეტში 
* რეკონსტრუქციის პროექტის ოფიციალური საიტი (პოლონურ ენაზე) 

## სქოლიო
კატეგორია:ხიდები
კატეგორია:ხიდები საუკუნეების მიხედვით
კატეგორია:ვარშავა
ხერტეკ ანჩიმაა-ტოკა

**ხერტეკ ანჩიმაა-ტოკა** (დ. 1 იანვარი, 1912, კოპ-სოოკი, — გ. 4 ნოემბერი, 2008, კიზილი, ტუვა, რუსეთი) — ტუველი და საბჭოთა სახელმწიფო მოღვაწე. სალჩაკ ტოკას ცოლი. პირველი ქალი მსოფლიოს ისტორიაში, რომელიც იყო ქვეყნის მეთაური არჩევით თანამდებობაზე.  

## ბიოგრაფია 
ხერტეკ ანჩიმაა დაიბადა 1912 წლის ზამთარში ჩინეთში (საიდანაც შემდეგ გადავიდა ტუვაში). მოგვიანებით მან თავის დაბადების დღედ დააწესა წელიწადის პირველი დღე. 1918 წლის ყვავილის ეპიდემიამ შეიწირა მისი მამა და დები. სკოლაში სწავლობდა მონღოლურ ენაზე. 1930-იან წლებში შემოიღეს ტუვის დამწერლობა და იგი იყო ერთ-ერთი პირველი ვინც იგი აითვისა (18 წლის ასაკში). ტუვის სახალხო რესპუბლიკის მომავალი ლიდერი 1931 წელს გახდა ტუვის სახალხო-რევოლუციური პარტიის წევრი.

## ოჯახი 
ხერტეკ ანჩიმაა-ტოკა გათხოვილი იყო ტუვის სახალხო რესპუბლიკის (მოგვიანებით ტუვის ავტონომიური ოლქის) ხელმძღვანელ სალჩაკ ტოკაზე. მათ ჰყავდათ 5 შვილი. ტუვის ფილარმონია ატარებს მათი შვილის ვიქტორ ტოკას სახელს, რომელიც იყო მისი ხელმძღვანელი.

## ფაქტები 
* წარმოადგენს ერთ-ერთ ყველაზე ხანგრძლივად მცხოვრებ სახელმწიფოსა და მთავრობის მეთაურს მსოფლიოში. 
* ყველაზე ხანგრძლივად მცხოვრები სახელმწიფოსა და მთავრობის მეთაური მსოფლიოში ქალებს შორის. 
* ყველაზე ხანგრძლივად მცხოვრები სახელმწიფოსა და მთავრობის მეთაური რუსეთში, რუსეთის იმპერიაში და სსრკ-ში. 
* პირველი ქალი მსოფლიოში (არა მონარქი), რომელიც იურიდიულად ხელმძღვანელობდა სახელმწიფოს.

## რესურსები ინტერნეტში
* Исполнилось 100 лет со дня рождения первой в мировой истории женщины-президента.
*Article in Times Online about Khertek Anchimaa  
*Article about Anchimaa-Toka 
*Khertek Anchimaa-Toka's obituary 

## სქოლიო
კატეგორია:საბჭოთა კავშირის პოლიტიკური მოღვაწეები
კატეგორია:საბჭოთა კავშირის პოლიტიკოსი ქალები
კატეგორია:დაბადებული 1 იანვარი
კატეგორია:დაბადებული 1912
კატეგორია:გარდაცვლილი 4 ნოემბერი
კატეგორია:გარდაცვლილი 2008
კატეგორია:აზიის ქალი პრეზიდენტები
ელის ბოლი

**ელის ბოლი** (დ. 24 ივლისი, 1892 — გ,  31 დეკემბერი, 1916) — აფრო-ამერიკელი ქიმიკოსი, რომელმაც საინექციო ზეთის ექსტრაქტი, 1940-იანებამდე კეთრის საუკეთესო სამკურნალო საშუალება, განავითარა.
ჯეიმზ ბოლი 1903 წელს ოჯახთან ერთად გადავიდა ჰავაიში, თუმცა მალევე გარდაიცვალა, რის გამოც 1905 წელს ოჯახი უკან, სიეტლში დაბრუნდა., ოთხ წელიწადში მან ფარმაცია და მედიცინური ქიმია ბაკალავრის ხარისხით დაასრულა.
სწავლაში წარმატებების გამო, რამდენიმე სასწავლებლისგან მიიღო სტიპენდიის შეთავაზება, მათ შორის კალიფორნიისა და ჰავაის უნივერსიტეტებისგან. მან ჰავაის უნივერსიტეტის მეცნიერების ოსტატის ხარისხისთვის გადაწყვიტა სწავლა; 1915 წელს ამ მიზანს წარმატებით მიაღწია.
## კვლევები
ჰავაის უნივერსიტეტში საოსტატო ნაშრომად დაწერა მათრობელა წიწაკის აქტივობის პრინციპის შესახებ. ნაშრომზე მუშაობისას, ბოლს დახმარება სთხოვა ექიმმა ჰარი ჰოლმანმა chaulmoogra-ს ზეთში აქტიური ქიმიური ნაერთების იზოლაციის მეთოდის შესამუშავებლად.
## გარდაცვალება
ელის ბოლი გარდაიცვალა 1916 წლის 31 დეკემბერს. ის ავად გახდა საკუთარი კვლევების დროს და გარდაცვალებამდე რამდენიმე თვით ადრე სიეტლში დაბრუნდა.
## რესურსები ინტერნეტში
* Episode 7: Alice Ball  from Babes of Science  podcasts
## სქოლიო
კატეგორია:ქიმიკოსი ქალები
კატეგორია:ამერიკელი ქალი ქიმიკოსები
ეროვნული ლიგის ზამთრის საფეხბურთო ტრანსფერები 2017

ცხრილებში მოცემულია საქართველოს ეროვნული ლიგის 2017 წლის სეზონის, ზამთრის სატრანსფერო ფანჯრისას განხორციელებული ტრანსფერები კლუბების მიხედვით.

## დილა გორი
### მოვიდნენ 
* — იჯარით
** — იჯარიდან

### წავიდნენ 
* — იჯარით
** — იჯარიდან

## დინამო ბათუმი 
### მოვიდნენ 
* — იჯარით
** — იჯარიდან

### წავიდნენ 
* — იჯარით
** — იჯარიდან

## დინამო თბილისი 
### მოვიდნენ 
* — იჯარით
** — იჯარიდან

### წავიდნენ 
* — იჯარით
** — იჯარიდან

## კოლხეთი-1913 ფოთი 
### მოვიდნენ 
* — იჯარით
** — იჯარიდან

### წავიდნენ 
* — იჯარით
** — იჯარიდან

## ლოკომოტივი თბილისი 
### მოვიდნენ 
* — იჯარით
** — იჯარიდან

### წავიდნენ 
* — იჯარით
** — იჯარიდან

## საბურთალო 
### მოვიდნენ 
* — იჯარით
** — იჯარიდან

### წავიდნენ 
* — იჯარით
** — იჯარიდან

## სამტრედია 
### მოვიდნენ 
* — იჯარით
** — იჯარიდან

### წავიდნენ 
* — იჯარით
** — იჯარიდან

## ტორპედო ქუთაისი 
### მოვიდნენ 
* — იჯარით
** — იჯარიდან

### წავიდნენ 
* — იჯარით
** — იჯარიდან

## შუქურა ქობულეთი 
### მოვიდნენ 
* — იჯარით
** — იჯარიდან

### წავიდნენ 
* — იჯარით
** — იჯარიდან

## ჩიხურა საჩხერე 
### მოვიდნენ 
* — იჯარით
** — იჯარიდან

### წავიდნენ 
* — იჯარით
** — იჯარიდან

კატეგორია:ეროვნული ლიგა
მონღოლთა იმპერიის მმართველთა სია

აქ წარმოდგენილია მონღოლთა იმპერიის მმართველების სია:

## დიდი ყაენები
1271 წელს ყუბილაიმ დაასრულა ჩინეთის მთლიანად დაპყრობა და დააარსა იუანის დინასტია.

## იუანის იმპერატორები
1368 წელს იუანები ჩინეთიდან გააძევეს და თოღონ თემურმა გადაინაცვლა მონღოლეთში, სადაც დააფუძნა ჩრდილოეთ იუანის დინასტია.

## წყარო
* Dughlát Muhammad Haidar, Norbert Elias, Edward Denison Ross - The Tarikh-i-rashidi
* Henry Hoyle Howorth-History of the Mongols
* Herbert Franke, Denis Twitchett, John King Fairbank -The Cambridge History of China: Alien regimes and border states, 907-1368
* William Bayne Fisher, Peter Jackson, Laurence Lockhart, J. A. Boyle -The Cambridge history of Iran, 5
* Konstantin Nikolaevich Maksimov - Kalmykia in Russia's past and present national policies and administrative system

კატეგორია: მონღოლეთის ისტორია
კატეგორია: მმართველთა სიები
კატეგორია: მონღოლი ყაენები